ફરહાન અખ્તર ઇન્ડસ્ટ્રીના એ કલાકારોમાંથી છે, જે બહુમુખી પ્રતિભા તો ધરાવે જ છે, પરંતુ હટકે ફિલ્મો પણ પસંદ કરે છે. ફરહાન લેખક, નિર્માતા, નિર્દેશક, ગાયક અને અભિનેતા પણ છે. તે અત્યાર સુધી ‘દિલ ચાહતા હૈ’, ‘ડોન’, ‘જિંદગી ના મિલેગી દોબારા’, ‘ભાગ મિલ્ખા ભાગ’, ‘રોક અોન’ અને ‘દિલ ધડકને દો’ જેવી ફિલ્મો કરી ચૂક્યો છે. ફરહાન દેશની પહેલી પેરાલિમ્પિક મેડલિસ્ટ દીપા મલિકની બાયોપિકનું નિર્માણ કરી રહ્યો છે. ફરહાન કહે છે કે અા એક શાનદાર કહાણી છે. અમને ગર્વ છે કે દીપાઅે અમારા પર વિશ્વાસ કર્યો. હાલમાં અમે તેની કહાણી અને સ્ક્રીન પ્લે પૂર્ણ કરી રહ્યા છીઅે.